





* Οι εγκλίσεις των ρημάτων είναι τρεις:



* + **ΟΡΙΣΤΙΚΗ**:
    - Φανερώνει το **πραγματικό**, το βέβαιο.
    - Την χρησιμοποιούμε όταν θέλουμε να περιγράψουμε ένα γεγονός ή μια κατάσταση στο παρελθόν, το παρόν ή το μέλλον.
    - Στην οριστική συναντούμε **όλους τους χρόνους**.
    - Για να σχηματίσουμε την άρνηση, χρησιμοποιούμε το **δεν**.

*π.χ.: Θα γράψω το γράμμα απόψε. -* ***Δε*** *θα γράψω το γράμμα απόψε.*

* + **ΥΠΟΤΑΚΤΙΚΗ:**
    - Φανερώνει το **πιθανό**, το επιθυμητό.
    - Χρησιμοποιούμε την υποτακτική, όταν θέλουμε να εκφράσουμε ευχή, επιθυμία, εναντίωση, παραχώρηση, προσταγή (με ευγενικό τρόπο).
    - Χαρακτηριστικό της υποτακτικής είναι η χρήση των μορίων **να** ή

**ας**.

* + - Στην υποτακτική συναντούμε τους χρόνους **Ενεστώτα**, **Αόριστο**

και **Παρακείμενο**.

* + - Για να σχηματίσουμε την άρνηση, χρησιμοποιούμε το **μην**.


*π.χ.:* ***Να*** *έρθω στο σπίτι σου απόψε; -* ***Να μην*** *έρθω στο σπίτι σου απόψε;*

***Ας*** *του το έλεγες! -* ***Ας μην*** *του το έλεγες!*

* + **ΠΡΟΣΤΑΚΤΙΚΗ:**
    - Φανερώνει **προτροπή**, **προσταγή**, **απαγόρευση**.
    - Χρησιμοποιούμε την προστακτική, για να εκφράσουμε κάποια διαταγή ή απαγόρευση.
    - Προστακτική συναντούμε μόνο στον **Ενεστώτα** και τον **Αόριστο** και μόνο στο **β’ πρόσωπο ενικού και πληθυντικού** αριθμού (δηλ. εσύ και εσείς).
    - Η προστακτική δεν έχει δική της άρνηση. Όταν θέλουμε να δώσουμε αρνητική προσταγή χρησιμοποιούμε την υποτακτική (μην).

*π.χ.: Σβήσε το φως όταν βγεις από το δωμάτιο. Μην φωνάζεις!*

**Ασκήσεις**



1. **Να γίνουν οι χρονικές αντικαταστάσεις σε όλες τις εγκλίσεις. (Προσέξτε να κρατήσετε σταθερό το πρόσωπο των ρημάτων. Βάλτε παύλα σε όσους χρόνους δεν υπάρχουν σε κάθε έγκλιση).**

|  |  |  |  |
| --- | --- | --- | --- |
|  | **ΟΡΙΣΤΙΚΗ** | **ΥΠΟΤΑΚΤΙΚΗ** | **ΠΡΟΣΤΑΚΤΙΚΗ** |
| **Ενεστώτας** | χωρίζεις | να χωρίζεις | χώριζε |
| **Παρατατικός** | χώριζες | - | - |
| **Αόριστος** | χώρισες | να χωρίσεις | χώρισε |
| **Εξ. Μέλλ.** | θα χωρίζεις | - | - |
| **Συνοπ. Μέλλ.** | θα χωρίσεις | - | - |
| **Παρακείμενος** | έχεις χωρίσει | να έχεις χωρίσει | πολύ σπάνια χρησιμοποιούμε |
| **Υπερσυντέλικος** | είχες χωρίσει | - | - |
| **Συντ. Μέλλ.** | θα έχεις χωρίσει | - | - |

|  |  |  |  |
| --- | --- | --- | --- |
|  | **ΟΡΙΣΤΙΚΗ** | **ΥΠΟΤΑΚΤΙΚΗ** | **ΠΡΟΣΤΑΚΤΙΚΗ** |
| **Ενεστώτας** | γράφετε | να γράφετε | γράφετε |
| **Παρατατικός** | γράφατε | - | - |
| **Αόριστος** | γράψατε | να γράψετε | γράψτε |
| **Εξ. Μέλλ.** | θα γράφετε | - | - |
| **Συνοπ. Μέλλ.** | θα γράψετε | - | - |
| **Παρακείμενος** | έχετε γράψει | να έχετε γράψει | πολύ σπάνια χρησιμοποιούμε |
| **Υπερσυντέλικος** | είχατε γράψει | - | - |
| **Συντ. Μέλλ.** | θα έχετε γράψει | - | - |

1. **Αναγνωρίστε την έγκλιση και τον χρόνο των ρημάτων στις παρακάτω προτάσεις.**

* Πρέπει **να ετοιμάσω** αμέσως τα πράγματά μου. **Υποτακτική / Αόριστος**

o **Λύστε** την παρακάτω άσκηση. **Προστακτική / Αόριστος**

o Έμαθα ότι **άργησες** στη συνάντηση. **Οριστική / Αόριστος**

* Μέχρι να γυρίσουμε πρέπει **να έχεις κοιμηθεί**. **Υποτακτική /Παρακείμενος**
* Είναι ωφέλιμο **να κάνεις** γυμναστική το πρωί.  **Υποτακτική / Ενεστώτας**
* **Περίμενε** την απόφαση ανυπομονώντας. **Οριστική / Παρατατικός**
* **Δεν σταματά** να μιλά για τα παιδιά της. **Οριστική /Ενεστώτας**

# Συμπληρώστε τα κενά με τα ρήματα στη σωστή έγκλιση και στον σωστό χρόνο, που ταιριάζει.

* Μου αρέσει να βλέπω έργα επιστημονικής φαντασίας.(βλέπω)
* Μπορείς να γράψεις το όνομά σου; (γράφω)
* Δεν είναι δυνατόν να βρέχει κάθε μέρα! (βρέχει)
* Γιώργο, να σβήνεις το φως κάθε φορά που βγαίνεις από το δωμάτιο. (σβήνω)
* Ας μου το επιστρέψεις μόλις το διαβάσεις. (επιστρέφω)
* Ακόμη δεν τελείωσες το τηλεφώνημα; (τελειώνω)
* Παρακαλώ, φέρε μου το πρωινό αύριο στις 8.00. (φέρνω)
* Ενώ τηλεφωνούσε, κάποιος της χτύπησε την πόρτα. (τηλεφωνώ, χτυπώ)
* Μόλις ο κλέφτης άνοιξε την πόρτα, ο ένοικος άναψε το φως του δωματίου. (ανοίγω, ανάβω)
* Σχεδόν δεν την γνώρισα γιατί έχει κόψει τα μαλλιά της. (κόβω)
* Η βρύση έτρεχε όλη τη νύχτα και δεν έκλεισα μάτι. (τρέχω, κλείνω)
* Κάθε χρόνο τα μαθήματα άρχιζαν τον Σεπτέμβριο, μόνο πέρσι

άρχισαν μια εβδομάδα αργότερα. (αρχίζω, αρχίζω)

# Συμπληρώστε τον πίνακα των εγκλίσεων, προσέχοντας να κρατάτε τα ρήματα στο πρόσωπο που βρίσκονται.



|  |  |  |  |  |
| --- | --- | --- | --- | --- |
| **ΟΡΙΣΤΙΚΗ ΕΝΕΣΤΩΤΑ** | **ΥΠΟΤΑΚΤΙΚΗ ΕΝΕΣΤΩΤΑ** | **ΥΠΟΤΑΚΤΙΚΗ ΑΟΡΙΣΤΟΥ** | **ΠΡΟΣΤΑΚΤΙΚΗ ΕΝΕΣΤΩΤΑ** | **ΠΡΟΣΤΑΚΤΙΚΗ ΑΟΡΙΣΤΟΥ** |
| μιλάς | να μιλάς | να μιλήσεις | μίλα | μίλησε |
| απαντάτε | να απαντάτε | να απαντήσετε | απαντάτε | απαντήστε |
| φεύγεις | να φεύγεις | να φύγεις | φεύγα | φύγε |
| γράφεις | να γράφεις | να γράψεις | γράφε | γράψε |
| διαβάζετε | να διαβάζετε | να διαβάσετε | διαβάζετε | διαβάστε |
| πλένετε | να πλένετε | να πλύνετε | πλένετε | πλύντε |